สวัสดีค่ะ เมื่อเดือนที่แล้วได้กินยาฉุกเฉินไปค่ะ เนื่องจากไม่ได้ป้องกัน พอมาเดือนนี้มีการป้องกันเรียบร้อยแต่ประจำเดือนยังไม่มาสักทีแถมไม่ได้กินยาคุมด้วย ประจำเดือน เดือนที่แล้วมาวันที่23ค่ะ เดือนนี้ประจำเดือนขาดไปหลายวันแล้ว สาเหตุเกิดจากอะไรคะ
สวัสดีค่ะ งาน,หากประจำเดือนยังไม่มา แนะนำควรลองตรวจหาการตั้งครรภ์ดูก่อนหากตรวจไม่พบ การที่ประจำเดือนยังไม่มา ก็อาจเกิดจากผลของยาคุมฉุกเฉินที่ได้ทานไปเมื่อเดือนก่อน หรือมีปัจจัยอื่นๆ ร่วม เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ดังนั้น หากตรวจไม่พบการตั้งครรภ์ ก็ควรรอประจำเดือนต่อไปก่อน ประจำเดือนก็น่าจะมาในที่สุดค่ะ